CELEX: 32011R0885
Language: et
Date: 2011-09-05 00:00:00
Title: Komisjoni rakendusmäärus (EL) nr 885/2011, 5. september 2011 , Bacillus subtilis ’e (ATCC PTA-6737) lubamise kohta munakanade, nuumpartide, vuttide, faasanite, nurmkanade, pärlkanade, tuvide, nuumhanede ja jaanalindude söödalisandina (loa omanik Kemin Europa N.V.)  EMPs kohaldatav tekst

6.9.2011   
            
            
               ET
            
            
               Euroopa Liidu Teataja
            
            
               L 229/3
            
         KOMISJONI RAKENDUSMÄÄRUS (EL) nr 885/2011,
   5. september 2011,
   
      Bacillus subtilis’e (ATCC PTA-6737) lubamise kohta munakanade, nuumpartide, vuttide, faasanite, nurmkanade, pärlkanade, tuvide, nuumhanede ja jaanalindude söödalisandina (loa omanik Kemin Europa N.V.)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus loa andmiseks Bacillus subtilis’e (ATCC PTA-6737) valmistisele. Taotlusele on lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Taotlus käsitleb Bacillus subtilis’e (ATCC PTA-6737) valmistise kasutamist munakanade, nuumpartide, vuttide, faasanite, nurmkanade, pärlkanade, tuvide, nuumhanede ja jaanalindude söödalisandina (loa omanik Kemin Europa N.V.), mis liigitatakse söödalisandite kategooriasse „zootehnilised lisandid”.
            
         
               (4)
            
            
               Komisjoni määrusega (EL) nr 107/2010 (2) on antud kümneks aastaks luba kasutada broilerkanade söödas Bacillus subtilis’e (ATCC PTA-6737) valmistist.
            
         
               (5)
            
            
               Esitati uued andmed, mis toetavad taotlust saada luba Bacillus subtilis’e (ATCC PTA-6737) kasutamiseks munakanade, nuumpartide, vuttide, faasanite, nurmkanade, pärlkanade, tuvide, nuumhanede ja jaanalindude söödalisandina. Euroopa Toiduohutusamet (edaspidi „toiduohutusamet”) jõudis oma 15. märtsi 2011. aasta arvamuses (3) järeldusele, et kavandatud kasutustingimuste korral ei avalda Bacillus subtilis (ATCC PTA-6737) kahjulikku mõju loomade ega inimeste tervisele ega keskkonnale ning et selle valmistise kasutamine parandab loomade zootehnilisi näitajaid. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud ühenduse referentlabori aruande söödalisandi analüüsimeetodi kohta söödas.
            
         
               (6)
            
            
               
                  Bacillus subtilis’e (ATCC PTA-6737) hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba valmistise kasutamiseks käesoleva määruse lisas esitatud viisil.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöödas kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. september 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 36, 9.2.2010, lk 1.
   
      (3)  The EFSA Journal 2011; 9(3):2114.
   
      LISA
      
                  Söödalisandi registreerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Sisalduse alammäär
               
               
                  Sisalduse ülemmäär
               
               
                  Muud sätted
               
               
                  Loa kehtivusaja lõpp
               
            
                  Kolooniaid moodustavate osakeste (CFU) arv täissööda kilogrammi kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained.
                  
               
            
                  4b1823
               
               
                  Kemin Europa N.V.
               
               
                  
                     Bacillus subtilis (ATCC PTA-6737)
               
               
                  
                               
                           
                           
                              
                                 Söödalisandi koostis
                              
                              
                                 Bacillus subtilis’e (ATCC PTA-6737) valmistis, mis sisaldab vähemalt 1 × 1010 CFUd söödalisandi grammi kohta
                           
                        
                               
                           
                           
                              
                                 Toimeaine kirjeldus
                              
                              
                                 Bacillus subtilis’e (ATCC PTA-6737) eosed
                           
                        
                               
                           
                           
                              
                                 Analüüsimeetod
                                  (1)
                                 :
                              
                              
                                           
                                       
                                       
                                          Loendamine: pinnalaotusmeetod, kasutades söödaproovide eelkuumutustöötlusel trüptoon-soja-agarit.
                                       
                                    
                                           
                                       
                                       
                                          Määramine: impulssvälja-geelelektroforeesi (PFGE) meetod.
                                       
                                    
                        
               
                  Munakanad
                  Nuumpardid, vutid, faasanid, nurmkanad pärlkanad, tuvid, nuumhaned
                  Jaanalinnud
               
               
                  —
               
               
                  1 × 107
                  
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Lubatud kasutada söödas, mis sisaldab ühte lubatud koktsidiostaatikumidest: diklasuriil, dekokinaat, salinomütsiinnaatrium, narasiin-nikarbasiin, naatriumlasalotsiid A, maduramütsiinammoonium, monensiinnaatrium, narasiin või robenidiinhüdrokloriid, tingimusel, et see koktsidiostaatikum on asjaomase liigi puhul lubatud
                           
                        
               
                  26. september 2021
               
            
         (1)  Analüüsimeetodite üksikasjad on kättesaadavad ühenduse referentlabori veebilehel http://irmm.jrc.ec.europa.eu/EURLs/EURL_feed_additives/Pages/index.aspx.